చెన్నై: ‘‘నేనే ముఖ్యమంత్రి’’ అంటూ కమల్ హాసన్ పోస్టు చేసిన వరుస ట్వీట్లు తమిళనాడు రాజకీయాల్లో అలజడి రేపాయి. ఆయన రాజకీయాల్లోకి వచ్చేందుకే ఈ సంకేతాలు పంపుతున్నారా అంటూ పెద్ద ఎత్తున చర్చ మొదలైంది. అయితే ఈ సూపర్స్టార్ ‘ముదళ్వార్’ (ముఖ్యమంత్రి) అన్న పదాన్ని నేర్పుగా వినియోగించినట్టు తర్వాత తేలింది. తమిళంలో ముదళ్వార్ను ముఖ్యమంత్రి అనే అర్థంలో ఉపయోగిస్తారు. దీనికి నాయకుడు అనే అర్థం కూడా ఉంది.మంగళవారం రాత్రి  కమల్ హాసన్ 11 లైన్లమేర ఓ తమిళ పద్యాన్ని ట్విటర్లో పోస్టు చేశారు. అందులో ప్రత్యేకించి.. ‘‘నన్ను ఓడిస్తే... నేను అంతకంటే బలంగా తిరగబడతా.. తల్చుకుంటే, నేనే ముఖ్యమంత్రి’’అన్న పదాలు అందరి దృష్టిని ఆకర్షించాయి. పైపెచ్చు ‘‘రేపు ఆంగ్లపత్రికలు దీనిపై ఓ ప్రత్యేక సందేశాన్ని ప్రచురిస్తాయి’’ అని కూడా ఆయన రాశారు. అంతే..  ఒక్కసారిగా ఆయన రాజకీయ ప్రవేశంపై వార్తలు గుప్పుమన్నాయి. ఆ తర్వాత కమల్ ఓ పత్రికా ప్రకటనతో ముందుకొచ్చారు. తాను ప్రో కబడ్డీ లీగ్ ఐదో సీజన్లో తమిళ తలైవాస్ జట్టుకి అంబాసిడర్గా వ్యవహరిచనున్నట్టు వెల్లడించారు. ఈ విషయాన్ని ప్రకటించేందుకే ఆయన నేర్పుగా ట్విటర్ను ఉపయోగించుకున్నట్టు వెల్లడైంది.ఇటీవల ఏఐఏడీఎంకే ప్రభుత్వంలోని అన్ని శాఖల్లోనూ అవినీతి జరుగుతోందంటూ వ్యాఖ్యానించడంతో అక్కడి మంత్రులంతా కమల్పై కత్తులు నూరుతున్న సంగతి తెలిసిందే. కొందరు చట్టపరంగా చర్యలు తీసుకుంటామని హెచ్చరించగా... మరికొందరు కమల్ వ్యక్తిగత జీవితంపైనా, ప్రస్తుతం ఆయన వ్యాఖ్యాతగా వ్యవహరిస్తున్న ‘బిగ్బాస్’ షోపైనా విమర్శలు గుప్పించారు. దమ్ముంటే రాజకీయాల్లోకి వచ్చి సత్తా చాటుకోవాలంటూ సవాల్ విసిరారు. ఈ నేపథ్యంలోనే కమల్ తాజా వ్యాఖ్యలపై ఒక్కసారిగా రాజకీయ అంచనాలు వెల్లవెత్తాయి.
chennai: ‘‘nene mukhyamantri’’ antuu kamal hasan postu chesina varusa tweetlu tamilanadu rajakeeyaallo alajadi repai. aayana rajakeeyaalloki vachenduke ee sanketaalu pamputunnara antuu pedda ettuna charcha modalaindi. ayithe ee superstar ‘mudalwar’ (mukhyamantri) anna padaanni nerpugaa viniyoginchinattu tarvaata telindi. tamilamlo mudalvaarnu mukhyamantri ane ardhamlo upayogistaaru. deeniki nayakudu ane artham kuudaa undi.mangalavaaram raatri  kamal hasan 11 lainlamera oo tamila padyaanni twiterlo postu chesaru. andulo pratyekinchi.. ‘‘nannu odiste... nenu antakante balangaa tiragabadataa.. talchukunte, nene mukhyamantri’’anna padaalu andari drushtini aakarshinchaayi. paipechu ‘‘repu aanglapatrikalu deenipai oo pratyeka sandesaanni prachuristaayi’’ ani kuudaa aayana raasaaru. anthe..  okkasariga aayana rajakeeya pravesampai vaartalu guppumannayi. aa tarvaata kamal oo patrika prakatanatho mundukochaaru. taanu pro kabaddi leag aido seejanlo tamila talaivas jattuki ambasidarga vyavaharichanunnattu velladinchaaru. ee vishayaanni prakatinchenduke aayana nerpugaa twiternu upayoginchukunnattu velladaindi.iteevala aidaenke prabhutvamloni anni saakhalloonuu avineeti jarugutondantu vyaakhyaaninchadamtho akkadi mantrulantaa kamalpai kattulu noorutunna sangati telisinde. kondaru chattaparamgaa charyalu teesukuntaamani heccharinchagaa... marikondaru kamal vyaktigata jeevitampainaa, prastutam aayana vyaakhyaatagaa vyavaharistunna ‘bigbas’ shopaina vimarsalu guppinchaaru. dammunte rajakeeyaalloki vachi satta chaatukovaalantuu sawal visiraaru. ee nepathyamlone kamal taja vyaakhyalapai okkasariga rajakeeya anchanaalu vellavettaayi.